Author: NN_30
Last saved by: Goran Stojic

GRADONAČELNIK DARKO BULATOVIĆ U RAZGOVORU S MEŠTANIMA

Kanalizacija konačno stiže u Sjeničku ulicu

*Ova ulica jedna je od najdužih u ovom delu grada, i u svom većem delu ima kanalizaciju, ali upravo na prostoru između dva naselja Branko Bjegović i Gornji Komren, u dužini od par stotina metara, te dve mreže nisu spojene, tako da je veliki broj kuća 21. vek dočekao sa septičkim jamama

*-Ne samo ova, još mnogo sličnih ulica, možda na stotine njih ima iste probleme, i na njihovo rešavanje čeka decenijama. Sada mogu da kažem da smo rešili problem sa dugovanjima. U budžetu ima novca, ne dugujemo nikome ništa, i možemo konačno da počnemo te probleme i da rešavamo-, poručio je gradonačelnik i dodao, da će u narednoj godini biti urađeno bar tri puta više infrastrukturnih objekata nego ove.

-U gradskom Budžetu za narednu godinu biće tri puta više novca za komunalnu izgradnju, pa se nadam da ćemo uspeti da rešimo veliki broj dugogodišnjih problema građana sa neizgrađenom kanalizacijom, vodovodom, neasfaltiranim ulicama- izjavio je gradonačelnik Darko Bulatović u razgovoru sa meštanima Sjeničke ulice koja spaja naselje Branko Bjegović i Gornji Komren.
Ova ulica jedna je od najdužih u ovom delu grada, i u većem svom delu ima kanalizaciju, ali upravo na prostoru između dva naselja, u dužini od par stotina metara, te dve mreže nisu spojene, tako da je veliki broj kuća 21. vek dočekao sa septičkim jamama. Problem kompleksnijim čini činjenica da je veći broj objekata izgrađen sa svim potrebnim dozvolama, što podrazumeva i plaćene troškove za komunalno uređenje, poneki od njih su to učinili još u osamdesetim godinama, međutim, osim brojnih obećanja, do sada nisu dobili ništa.
Upravo zato, gradonačelnik Bulatović je poručio da će početi priprema projekta i planske dokumentacije, a zatim i pribavljanje svih neophodnih dozvola i saglasnosti, kako bi već sa početkom nove građevinske sezone, tokom marta naredne godine, mašine ušle u Sjeničku ulicu i otpočele davno očekivane radove.
-Ne samo ova, još mnogo sličnih ulica, možda na stotine njih ima iste probleme, i na njihovo rešavanje čeka decenijama. Sada mogu da kažem da smo rešili problem sa dugovanjima. U budžetu ima novca, ne dugujemo nikome ništa, i možemo konačno da počnemo te probleme i da rešavamo-, poručio je gradonačelnik i dodao, da će u narednoj godini biti urađeno bar tri puta više infrastrukturnih objekata nego ove.
Dogovoreno je da i meštani budu redovno informisani o realizaciji ovog projekta. Njihovi predstavnici će biti u stalnom kontaktu sa Sekretarijatom za investicije, Vodovodom i svim nadležnim gradskim službama, kako bi se sve eventualne poteškoće i sporovi što brže otklonili, i na problem sa otpadnim vodama u Sjeničkoj ulici, posle više od četiri decenije konačno stavila tačka.

LEG:MAŠINE U SJENIČKU DOLAZE VEĆ NA PROLEĆE:gradonačelnik Bulatović razgovarao sa meštanima
LEG:IDUĆE GODINE TRI PUTA VIŠE PARA ZA KOMUNALNU IZGRADNJU:čitav Niš gradilište

(Projekat “Nišlije se uključuju u odlučivanje” sufinansiran iz budžeta grada Niša)